कान्हा राष्ट्रीय पार्क: यह राष्ट्रीय पार्क 1945 वर्ग किलोमीटर में फैला हुआ है. यह क्षेत्र घोड़े के पैरों के आकार का है और यह हरित क्षेत्र सतपुड़ा की पहाड़ियों से घिरा हुआ है. इन पहाड़ियों की ऊंचाई 450 से 900 मीटर तक है. इसके अंतर्गत बंजर और हेलन की घाटियां आती हैं जिन्हें पहले मध्य भारत का प्रिन्सेस क्षेत्र कहा जाता था. कान्हा को 1933 में अभ्यारण्य के तौर पर स्थापित कर दिया गया और इसे 1955 में राष्ट्रीय पार्क घोषित कर दिया गया. यहां अनेक पशु पक्षियों को संरक्षित किया गया है. लगभग विलुप्‍त हो चुकी बारहसिंहा की प्रजातियां यहां के वातावरण में देखने को मिल जाती है.